Diari Oficial de la Generalitat Valenciana


Sumari del DOGV 3913, del 09-01-2001 (2000/10222)

Notificació de la resolució recaiguda en l'expedient MA-033/00.
---------------------------------------------------------------

### Dades del document

Número de DOGV
:   3913

Data del DOGV
:   09-01-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/10153


Organisme emissor
:   Conselleria de Sanitat

Tipus de document
:   Anunci

Notificació de la resolució recaiguda en l'expedient MA-033/00. [2000/10739]
  
Com que no ha sigut possible notificar de manera personal i directa a la persona interessada la resolució del director general per a la Salut Pública de data 08.09.2000, de l'expedient MA-033/00, es publica ara en el Diari Oficial de la Generalitat Valenciana, segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 24 de noviembre de 2000.- El director general per a la Salut Pública: Francisco J. Bueno Cañigral.
  
«Vistos l'expedient MA-033/00 i el recurs d'alçada presentat contra la resolució del director territorial de Sanitat de València de 15.02.2000, resulten els fets següents.
  
Fets
  
Primer
  
El senyor Miguel Angel Aguado va sol·licitar l'autorització sanitària de funcionament per a l'activitat de menjador col·lectiu en l'establiment situat al carrer Blasco Ibáñez, núm. 48, de la localitat de Manises, i s'hi va fer una visita d'inspecció el dia 7 d'abril del 2000 en la qual es va comprovar que:
  
- Falta protecció contra insectes a la porta de la cuina al carrer.
  
- Falta aigua calenta.
  
- Falta aixeta d'accionament no manual.
  
Segon
  
Com a conseqüència, i després del tràmit d'audiència en què no es formulen al·legacions, es dicta una resolució del director territorial de Sanitat de València de 15.05.2000, en què s'acorda la denegació de l'autorització sanitària de funcionament per incompliment del que disposen els articles 4.6, 4.8 i 4.9 del Reial Decret 2817/83, de 13 d'octubre, pel qual s'aprova la reglamentació tècnica sanitària de menjadors col·lectius.
  
Tercer
  
Es presenta un recurs d'alçada contra la resolució del director territorial de Sanitat de València en què se'n sol·licita l'anul·lació al·legant que s'han esmenat les deficiències.
  
Davant d'aquests fets són de consideració els següents fonaments de dret.
  
Fonaments de dret
  
Primer
  
La competència d'aquesta direcció general té el seu suport legal en els articles 12 i 16 del Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Segon
  
S'han fet inspeccions en diferents dies a l'establiment, i estava tancat, de manera que no es va poder comprovar si s'havien esmenat les deficiències que havien motivat la denegació, com havia al·legat l'interessat. Així, la resolució impugnada no ha de ser anul·lada, ja que la concessió de l'autorització sanitària de funcionament està condicionada al compliment de totes i cadascuna de les condicions higienicosanitàries exigides per la legislació aplicable, i no es complien quan aquella va ser dictada, i d'altra banda no concorre cap altra causa de nul·litat o anul·labilitat de la resolució esmentada.
  
Vistos els preceptes esmentats i la resta d'aplicació general, resolc:
  
Desestimar el recurs presentat pel senyor Miguel Ángel Aguado Márquez contra la resolució del director territorial de Sanitat de València.
  
Aquesta resolució exhaureix la via administrativa i s'hi pot interposar recurs contenciós administratiu en el termini de dos mesos comptadors des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, seu de l'òrgan que dicta aquesta resolució, segons els articles 10, 14.1 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.